Un gos de 4,5 anys i de nom Luna, el perfil de la mascota assegurada a Espanya\n3M 2021 Presentació resultatsPDF | 1.025 Kb\nEl Grup Catalana Occident facilita als seus clients el pagament amb Bizum\n02/06/2021 | Grup Catalana Occident | Assegurances Catalana Occident\n09/05/19 | NorteHispana Assegurances\n"NorteHispana Seguros ha superat els 1.100 animals de companyia assegurats en la seva pòlissa de decessos i ha fet un estudi sobre el perfil d'aquestes mascotes."\nNorteHispana Seguros ha fet un estudi sobre el perfil de les mascotes assegurades a partir de les dades dels animals de companyia protegits amb la seva assegurança de decessos NorteHispana familiar. Així, del total de les mascotes assegurades per la companyia, el 96% són gossos, davant el 4% que són gats.\nPel que fa a l'edat, la mitjana de la mascota assegurada per NorteHispana Seguros és de 4,4 anys. Una mitjana que en el cas dels gossos és de 4,5 anys i en el dels gats, de 3,6 anys. A més, el 41,75% de les mascotes assegurades té una edat igual o inferior als 3 anys. Així mateix, el 48,54% té entre 4 i 8 anys, mentre que el 9,71% té una edat igual o superior als 9 anys.\nLa flexibilitat de l'assegurança de decessos NorteHispana familiar permet que els clients assegurin més d'una mascota en la mateixa pòlissa. Un client de la companyia va assegurar les seves vuit mascotes, però les dades de l'estudi recullen que la tendència general és que es protegeixi només una mascota. En aquest sentit, el 83% de les pòlisses de NorteHispana Seguros té assegurada una única mascota, mentre que el 17% en té més d'una.\n• A Andalusia hi ha 245 mascotes assegurades, que representen el 21,62% del total.\n• A la Comunitat Valenciana i la Regió de Múrcia s'han assegurat 164 mascotes, que suposen el 14,47% del total.\n• A Catalunya hi ha 123 mascotes assegurades, que representen el 10,85% del total de les mascotes assegurades per la companyia.\n• A la zona centre (que comprèn Aragó, Castella i Lleó, Castella-La Manxa, Comunitat de Madrid i Extremadura) hi ha assegurades 342 mascotes, el 30,20% del total.\n• A la zona nord (que inclou Astúries, Cantàbria, Galícia, La Rioja, Navarra i el País Basc) s'han assegurat 199 mascotes, el 17,56% del total.\n• A les illes (Balears i Illes Canàries) hi ha assegurades 60 mascotes, que representen el 5,30%.\nLuna, Kira i Rocky són els noms més repetits en el cas dels gossos, amb un total del 6,14%. Pel que fa als gats, també Luna és un dels més utilitzats, juntament amb Yiyi. En l'estudi de NorteHispana Seguros també hi ha registrades mascotes amb noms clàssics, com Laika, Copito, Pacho o Toby; mitològics o religiosos, com Zeus, Atila, Ulises, Odín, Nefertiti, Aquiles, Buda o Shiva; de superherois, com Hulk, Batman o Thor, i de fenòmens meteorològics com Trueno, Tornado o Lluvia.\nDes de l'any passat, NorteHispana Seguros permet incloure les mascotes en la seva assegurança de decessos. La nova cobertura de NorteHispana Seguros està destinada a gossos i gats, ja que són les mascotes més habituals a la nostra societat, sense cap tipus d'excepció per raça ni pes.


[Acta Assemblea de barri Diumenge 29 Abril 2012] | Assemblea de Barri del Poble Sec\n[Acta Assemblea de barri Diumenge 29 Abril 2012]\n30 abril 2012 Generalapscomunicacio\nAquí pots descarregar-te l’acta de l’última assemblea.\nACTA ASSEMBLEA BARRI 29 ABRIL 2012\nConvocatòria de la coordinadora laboral del 15M a les 17:30 a Plaça universitat, acabarà a les Tres xemeneies. Participen assemblees de barris més sindicats de base.\nHi haurà serveis de coordinació, ja que la idea es poder realitzar tot l’itinerari.\nCom a barri s’ha proposat quedar a les 17:00 al molino per tal d’anar-hi tots junts, de manera informal.\nEs proposen acción allunyades dels punts nuclears de la cimera i activitats als barris.\nSeguint amb el tarannà del comunicat de l’assemblea de l’eixample\n· S’organitzen xerrades el dia 2 i 3 (organitzades per la gent de l’Auditoria del deute)\n2 de maig parc Joan Miró a les 19h\n3 de maig plaça Orfíla a les 19h\n· El dia 4 des de “como acabar con el mal”, hi ha convocat un taller de pancartes (lloc i hora a determinar).\n· El dia 3 de maig hi ha vaga d’estudiants: Està prevista una manifestació que acabi a la Universitat Pompeu Fabra amb un dinar popular\n· Des de la coordinadora de barris es proposa cassolada als balcons els dies 2,3 i 4.\nCom a barri s’ha proposat quedar el dia 3 a les 21:00 al sortidor per tal de fer una cassolada conjunta. La idea es llegir també un manifest que expliqui perquè estem al barri fent soroll enlloc d’estar al fòrum.\n· El mateix dia 4 hi ha coordinadora de barris a les 19:00h a la cas de la soli (Vistalegre 15) per tal de proposar accions i possibles escenaris davant el 12 i 15 M. A l’assemblea hi ha persones que confirmen que hi assistiran.\nPropostes que han sorgit de l’Assemblea i s’han de portar a la coordinadora:\nEn cas d’impossibilitat de realitzar l’itinerari i/o brutalitat policial, etc…es planteja re convocar la manifestació el dia següent\nEn cas d’impossibilitat d’acampar conjuntament a cap espai, es planteja l’opció de traslladar l’acció al barri, però també es veu la necessitat d’estar tots junts amb altres barris.\n· Com a barri el dia 4 de maig s’ha muntat un taller antirrepressiu a les 19:00h a l’associació de veïns (Margarit 23)\nPer tal de tenir i coneixements i eines davant les accions policials i intimidatòries.\nUn cop acabi el taller es farà una enganxada de cartells pel barri convocant al 12 M\nManifestació a les 18:00h a Plaça Catalunya . Itinerari circular (comença i acaba al mateix lloc)\nCom a assemblea sortirem a les 17:00h del sortidor, recollint a raval i trobant-nos amb gòtic i ciutat vella a la Rambla. S’intentarà fer un cartell propi amb les convocatòries pròpies de barri.\nEs munta una miniequip motivat per fer una pancarta gran que pugui convocar des del barri a la mobilització i que es pugui penjar abans.\nHan quedat diumenge 6 a les 16:00 a la plaça santa madrona per fer-la.\nEs demana 2 persones que puguin actuar com a coordinadors de cada barri i que vagin a la capçalera de la mani. Es reuniran el dia 6 al parc de la ciutadella. Hora a confirmar.\n3.- 15 M\nJornada destinada a les accions.\nS’explica breument l’acció “Megapedro” convidant a assistir, s’anirant donant mes infos en properes assemblees.\nCom a barri es valora l’opció de fer un manifest propi i proper que s’ha de tancar a la propera assembles (cal portar propostes) i accions locals que també s’han de tancar en la propera assemblea un cop tinguem el retorn de la coordinadora de barri.\nPROPERA ASSEMBLEA: DIUMENGE 6 A LES 18:00H A LA PLAÇA SANTA MADRONA\nTEMES PENDENTS A TANCAR: MANIFEST/ACCIONS/ENCARTELLADA\n← Propera Assemblea de Barri Diumenge 29 d’abril – 18h Pl. Sta Madrona\tSols el poble salva el poble →\n0 pensaments sobre “[Acta Assemblea de barri Diumenge 29 Abril 2012]”\nRetroenllaç: Esta semanita… a tope! | Assemblea de Barri Poble Sec


costaisa - Presentació de l'Informe de la BioRegió de Catalunya 2021 amb presència de tres companyies de Costaisa Group - Notícies\nPresentació de l'Informe de la BioRegió de Catalunya 2021 amb presència de tres companyies de Costaisa Group\nRecentment acaba de publicar-se i presentar-se en societat, el tradicional "Informe de la BioRegió" que cada any publica Biocat, i on es publica un mapa de les principals companyies de productes i serveis del nostre país. En aquesta edició, tres companyies de Costaisa Group han estat destacades en diferents apartats: Costaisa (Serveis de consultoria), Sisemed (Enginyeria de producte i serveis tecnològics) i Bdnplus (Simulació i entrenament).\nEs tracta de l'informe de referència del sector de les ciències de la vida i la salut de Catalunya, que és un dels sectors tractors de la nostra economia, on existeix un teixit industrial i de serveis consolidat, representant el 8,7% del PIB de Catalunya, amb més de 1.300 empreses i 244.000 persones ocupades.\nCompta a més amb un important esperit emprenedor. En els últims anys es crea una nova empresa per setmana de mitjana, i les tecnologies mèdiques i el digital health han estat els subsectors que més inversió ha captat. La inversió en ‘startups' de salut a Catalunya va superar els 200 milions d'euros l'any passat, amb un destacat pes del capital de risc internacional.\nL'Informe de la BioRegió de Catalunya està impulsat per Biocat, CataloniaBio & HealthTech i ACCIÓ.


A vista d'ocell: El Chipe rosado\nAvui començaré a glossar dels ocells que he pogut fotografiar tant en els meus viatges com per les nostres contrades, perquè tinc ganes de compartir-ho. Començo amb el Chipe rosado, que vaig veure a la reserva de la Biosfera del volcán Tacaná, a Guatemala.\nEl Chipe rosado, Ergaticus versicolor, és un ocell de la mida d'un pardal (també és un passeriforme), amb un color rosat, tirant a vermell al voltant del coll. Està classificat com a espècie vulnerable. Per això, després de visitar alguns llocs de la xarxa especialitzats en ornitologia, on l'arriben a qualificar en perill d'extinció, m'ha sobtat de veure'n fàcilment una colla d'exemplars. L'ocell és endèmic d'aquesta zona. L'ecosistema és molt peculiar i procliu als endemismes tant animals com vegetals. S'ajunten l'alçada i la latitud tropical. El Chipe rosado és una taca rosada que salta nerviosa de branca en branca, i emet un cant que fa chip-chip, d'aquí el seu nom. Em va costar caçar-lo amb la càmera i enfocar la fotografia. És inconfusible i és el símbol de la reserva del Tacaná. Us deixo la imatge que vaig aconseguir fer-li, per recordar que és responsabilitat de tots poder preservar aquesta meravella abans que les explotacions d'or acabin destruint aquest paratge.\nPublicat per Xavier Vallès a 15:01


Més de 151.000 persones treballadores de les Balears estan protegides per un ERTO de força major\nL’afiliació es redueix en un 12,5% respecte del maig de l’any passat i se situa en 487.140 i l’atur creix interanualment en un 92%, fins arribar a les 74.689 persones aturades\nEl conseller de Model Econòmic, Turisme i Treball, Iago Negueruela, ha indicat avui que el nombre de persones treballadores protegides per ERTO durant el mes de maig ha estat de 151.658 persones en el conjunt de les Illes, segons dades facilitades pel SEPE, una dada que demostra que la mesura d’establiment d’expedients de regulació temporals per causes de força major han servit per protegir milers de llocs de treball, i ha recordat la importància d’haver inclòs també els treballadors fixos discontinus en les prestacions per ERTO.\nNegueruela també ha remarcat que les Illes Balaers han estat la Comunitat més beneficiada per la protecció per ERTO, ja que el percentatge de protecció arriba al 31,1% del total de persones treballadores afiliades el mes passat estaven incloses dins d’un ERTO, mentre que la mitjana espanyola és del 16,2%.\nPer Illes, d’aquestes 152.000 persones treballadores, el 75,5% són de Mallorca, el 8,1% de Menorca, el 15,1% d’Eivissa i el 1,1% de Formentera. El conseller, que ha comparegut acompanyat del director general de Model Econòmic i Ocupació, Llorenç Pou, ha valorat aquestes dades molts positivament, ja que, “sense una mesura de protecció com els ERTO, la situació seria molt més dura” i aquestes persones treballadores són “llocs de feina que es mantenen”.\nEl nombre tan elevat de persones treballadores incloses dins d’un ERTO a les Balears s’explica per la inclusió de tot el personal que és fix discontinu. Moltes d’aquestes persones no s’han arribat a incorporar enguany i s’han anat incorporant paulatinament als ERTO a mesura que arribava el dia en què, previsiblement, havien d’entrar a treballar aquesta temporada.\nCAU L’AFILIACIÓ UN 12,5%\nAquesta incorporació progressiva de persones fixes discontínues als ERTO ha generat un increment intermensual de l’afiliació. De fet, en relació al mes anterior, les Illes són la Comunitat que més ha crescut percentualment, un 5,7%, front a l’increment del 0,53% de mitjana nacional. De fet, un de cada 4 nous llocs de feina es van registrar a les Illes Balears en el mes de maig.\nEn canvi, l’afiliació ha descendit un 12,5% a nivell interanual. Durant el mes de maig de 2020 s’han registrat 487.140 persones treballadores afiliades, 70.329 menys que durant el mateix mes del 2019. La caiguda de l’afiliació ha estat especialment elevada, ja que en el conjunt de l’Estat espanyol aquest descens ha estat del 4,56%. Aquestes dades mostren “l’aturada i el fre sense precedents de l’economia”, ha assegurat Negueruela.\nNo obstant això, cal tenir en compte que les xifres d’afiliació inclouen les persones treballadores afectades per un ERTO. Així, la caiguda de l’afiliació hauria estat major sense aplicar els ERTO. En concret, sense l’aposta per aquesta gestió protectora de l’ocupació, i amb la informació estadística d’avui, l’afiliació hauria caigut interanualment en 221.987 persones, un 39%.\nL’ATUR ES XIFRA EN 74.689 PERSONES\nPel que fa a les dades d’atur, durant el mes de maig es van registrar a les Balears 74.689 persones desocupades. Aquesta xifra reflecteix clarament l’impacte de l’aturada de l’economia i l’activitat turística derivades de la crisi sanitària de la COVID-19, ja que s’ha produït un increment del 92% respecte del maig del 2019.\nEn comparació amb el mes d’abril, l’atur també ha crescut, tot i que d’una manera més moderada: s’ha incrementat en un 2,9%, el que suposa 2.147 persones aturades més que en el mes anterior. En el conjunt de l’Estat l’atur ha crescut un 0,7%, fins a situar-se en els 3,8 milions d’aturats.\nNo obstant això, el conseller ha recordat que la taxa de cobertura s’ha incrementat considerablement (també gràcies a la protecció dels ERTO): pràcticament set de cada deu persones aturades cobren algun tipus de prestació o subsidi: “es veu clarament el desplegament de protecció que ha fet el govern d’Espanya i el govern autonòmic”.\nEn aquest sentit, Negueruela ha afirmat que “durant les properes setmanes i el mes de juny esperam veure com persones afectades per un ERTO comença a descendir perquè s’incorporen al seu lloc de feina”. Tot i així, el conseller ha reivindicat la importància que el govern central tengui en compte les necessitats de les Balears i les particularitats de l’impacte que la crisi sanitària ha tengut al mercat laboral de les Illes. Per això, ha insistit en les peticions que des del Govern es fan al govern de l’Estat, com la pròrroga dels ERTO al sector turístic més enllà del 30 de juny.\nAquí podeu consultar les declaracions del conseller:


Espadaler: "Si Manel Prat ha comès errors són també els meus errors"\nICV-EUiA pregunta al conseller si dimitirà en cas que la sentència judicial determini que Esther Quintana va ser ferida per una pilota de goma\nEl conseller d'Interior, Ramon Espadaler, descarta la dimissió de Manel Prat i diu que no està sobre la taula. / ACN\nBarcelonaEl conseller d'Interior, Ramon Espadaler, ha mostrat un cop més la confiança "des del primer fins a l'últim moment" en el ja exdirector dels Mossos d'Esquadra, Manel Prat. En seu parlamentària i a resposta d'una interpel·lació d'ICV-EUiA, Espadaler ha assumit la responsabilitat de tota la gestió de Prat a capdavant del cos dels Mossos. "Si Prat ha comès errors són també els meus errors", ha explicat davant l'hemicicle. El conseller, però, ha destacat que la transformació "en positiu" de la policia ha estat la tònica dominant els darrers 4 anys. A més, ha lloat el compromís de Prat que, tot i tenir decidida la dimissió, va preferir comandar el desallotjament de Can Vies abans de presentar-la.\nEl diputat ecosocialista Jaume Bosch ha preguntat a Espadaler si ell també es comprometria -com va fer Prat- a dimitir en cas que quedés demostrat judicialment que Esther Quintana va ser ferida per una pilota de goma. Pregunta que no ha tingut resposta en el torn de rèplica.\nEl cas d'Esther Quintana encara no ha arribat a judici, tot i que la interlocutòria del jutge determina que les ferides que van fer perdre un ull a Esther Quintana durant els aldarulls de la Vaga General del 14 de novembre del 2012 van ser provocats per una pilota de goma. Espadaler ha recordat que no es tracta d'una sentència ferma, però ha evitat comprometre's -com sí va fer Prat- a dimitir en cas que hi hagin "proves" que aquesta versió és certa.\nManel Prat Ramon Espadaler ICV-EUiA


Traçant Somnis: Refugi d'Oulettes\nDia de Nadal...decidim provar sort i intentar el Vignemale pel pont d'Espangne. Marxem ben carregats per intentar dormir al Bayselance, i comencem a pujar pel mig del bosc fins al llac de Gaube amb neu abundant i sempre amb els esquís als peus.\nSeguim pujant pel camí ben marcat però estret i anem pensant que per baixar haurem de fer les mil i una per no rallar els esquis. La gran paret nord del Vignemale es va acostant, i la veritat és que impresiona lo seu...\nArribant al refugi ens trobem un francès que intentava fer el Vignemale petit i s'ha tingut de quedar al refugi d'Oulettes ja que no es podia pujar més amunt degut al gel que hi havia. Ens comencem a desanimar però acabem d'arribar al refugi, que per cert és molt acollidor, amb estufa i llenya.\nEns acostem fins a la pendent que conduiex al Bayselance i està impracticable...ni tant sols amb els grampons. El vent ha fet molt de mal.\nEns quedem al refugi i tirem avall abans no es faci fosc.\nAcabem baixant per les pistes d'esqui del Pont d'Espagne a 2 d 7 amb el lot....\nEttiene, Montse, Ian i Eloi\nPublicat Traçant somnis en 20:54


Granada, escenari del títol de Lliga 2016\nEls blaugranes visitaran aquest dissabte Los Nuevos Cármenes (21h), un estadi de bons records\nEl FC Barcelona visita el pròxim dissabte Los Nuevos Cármenes. Un escenari conegut i que porta molts bons records als blaugranes. Sobretot, de l’última visita quan el Barça es va proclamar campió de la Lliga 2015/16 després de guanyar-hi per 0-3. El triomf va servir per donar la Lliga a l’equip dirigit, aleshores, per Luis Enrique Martínez. El segon de manera consecutiu i el 24è de la història del Club.\nEls blaugranes van dominar aquella Lliga des del principi, però en el tram final del campionat es va complicar després de tres ensopegades consecutives. L’equip es va refer i va guanyar de manera seguida i contundent els últims cinc partits. Inclòs, l’últim, el del Granada.\nL’ascens del conjunt andalús aquesta temporada ha permès que els culers tornin en aquest escenari després de tres temporades. En les últimes tres visites els culers han superat el Granada amb tres golejades amb un balanç de 10 gols a favor i tan sols un en contra (0-4, 1-3, 0-3).\nLuis Suárez, expert en marcar a Granada\nL’uruguaià tornarà a un dels seus estadis talismans. I és que Suárez ha marcat cinc gols en tres enfrontaments. L’últim d’ells realitzant un hat-trick que va donar el títol de Lliga.


Últim dia per demanar l'esborrany de la declaració de la renda - Diari de Girona\nÚltim dia per demanar l'esborrany de la declaració de la renda\nEs pot sol·licitar a www.agenciatributaria.es - Ja s'han tornat 4.861milions d'euros a 7,29 milions de declaracions\nep / madrid 27.06.2011 | 14:21\nAquest dilluns acaba el termini per demanar l'esborrany de la renda i les dades fiscals en el marc de la Campanya de Renda 2010, així com per confirmar-se en el cas que s'hagi domiciliat el pagament de la declaració i el resultat sigui per ingressar.\nEs pot demanar l'esborrany per Internet a través de la pàgina web de l'Agència Tributària (www.agenciatributaria.es), per telèfon, (901 12 12 24 / 901 200 345) o a les oficines de qualsevol delegació de l'Agència Tributària.\nLa principal novetat és que es pot obtenir l'esborrany de forma immediata a través d'Internet o del telèfon fins al 30 de juny. D'aquesta manera, no s'ha d'esperar a rebre l'esborrany en el domicili i tampoc es necessita el certificat electrònic per demanar-ho, sinó que únicament és necessari el NIF, la dada de la casella 698 de la renda 2009 i un número de telèfon mòbil .\nEl nou programa, denominat 'RENO', permet que en només cinc minuts i a través d'Internet, el contribuent tingui accés al seu esborrany i pugui confirmar en el mateix moment.\nUn cop es rebi l'esborrany, s'ha de revisar, podent si s'escau completar o modificar la informació recollida en el mateix abans de procedir a la seva confirmació. El termini per a la confirmació de l'esborrany conclou el 30 de juny, excepte si el resultat és per ingressar i es domicilia el pagament. En aquest cas en el termini acaba el 27 de juny.\nPer als qui no tinguin dret a percebre l'esborrany perquè no compleixin els requisits per a això, Hisenda envia les dades fiscals. Aquest any, com a novetat, en aquestes dades es recordaran els endarreriments percebuts d'altres exercicis i que estan pendents de declarar al fisc, amb la finalitat que es facin declaracions complementàries per regularitzar la seva situació.\nCom cada any, podran demanar l'esborrany els contribuents que només tinguin rendiments del treball, rendiments del capital mobiliari amb retenció o ingrés a compte, Lletres del Tresor, imputació de rendes immobiliàries de dos immobles com a màxim, guanys patrimonials sotmesos a retenció o ingrés a compte i subvencions per a l'adquisició d'habitatge habitual.\nGairebé 5.000 milions retornats\nLa Campanya de la Renda de 2010 va començar el 3 de maig i finalitzarà el proper dijous 30 de juny. Segons les últimes dades, l'Agència Tributària ha retornat ja 4.861 milions a 7,29 milions de declaracions amb dret a devolució, el 75% de les demanades.\nEls contribuents han presentat un total de 11,2 milions de declaracions de l'IRPF fins ara, el 57% del total de les que s'esperen. D'aquest total, el 60% s'ha presentat per vies telemàtiques.\nCom a principal novetat d'aquest any, en el model de declaració es reforça la percepció de l'IRPF com un tribut parcialment cedit i, per això, s'incorporen noves caselles destinades a recollir els imports incrementats o disminuïts de cadascun dels mínims personals i familiars que han incorporat algunes comunitats.\nTambé s'inclou una nova casella per recollir l'import, suportat íntegrament per l'Estat, de la nova deducció temporal per obres de millora en l'habitatge habitual.\nD'altra banda, es manté en 22.000 euros els rendiments íntegres dels contribuents que no estan obligats a presentar la declaració de la renda quan procedeixin d'un sol pagador (si tenen més d'un pagador la suma de les quantitats percebudes del segon i restants no pot superar els 1.500 euros), i en 11.200 euros la renda màxima anual que eximeix d'aquesta obligació als contribuents que tenen més d'un pagador i sempre que la suma del segon o dels restants pagadors sigui superior a 1.500 euros.\nSí estan obligats a declarar aquells contribuents que tot i tenir rendes del treball inferiors als 22.000 euros anuals, s'hagin aplicat deduccions per inversió en habitatge, per compte estalvi-empresa, per doble imposició internacional, així com reduccions en la base imposable per aportacions a plans de pensions, a mutualitats de previsió social, a plans de previsió assegurats oa patrimonis protegits de les persones amb discapacitat.


El blau entre nosaltres – Sembra Llibres\nInici / Llibres / Narrativa / El blau entre nosaltres\nLa casa de les bessones Hassana i Husseina ha quedat en runes després d’una brutal incursió. Les dues germanes són venudes com a esclaves i inicien un trajecte vital que les portarà a recórrer ciutats i cultures desconegudes a banda i banda de l’oceà: l’una, a la Costa d’Or africana, i l’altra, al Brasil. Allà creixeran amb noves famílies, aprendran a alliberarse dels perills i començaran a conèixer-se de veritat. Connectades, sempre, pels somnis d’aigua que comparteixen. Però es retrobaran algun dia?\nA El blau entre nosaltres, l’aclamada escriptora ghanesa Ayesha Harruna Attah ens ofereix una visió colpidora de l’esclavitud per mitjà de les experiències de la Hassana i la Husseina. Una història commovedora que flueix entre els esculls perillosos del tràfic d’esclaus, el racisme i el supremacisme per travessar l’enorme pont de mar blava que ens uneix. Una novel·la que ha estat seleccionada al prestigiós White Ravens i que ens narra un dels episodis més funestos de la humanitat amb els ulls de dues joves audaces que aprenen a créixer desafiant les pròpies pors.\nquantitat de El blau entre nosaltres\nCategoria: Narrativa Etiquetes: àfrica, esclavisme, racisme\n«M'ha agradat llegir la història de les dues bessones i fer aquest viatge cultural tan bèstia.»\nLaia, Els Bookhunters\n«ens convida a reflexionar sobre la petjada de limperialisme europeu sobre l'Àfrica»\nVallivana Murgui, Va de Llibres, Levante EMV\nAyesha Harruna Attah és una escriptora nascuda a Ghana. Va estudiar al Mount Holyoke College, a la Universitat de Colúmbia i a la Universitat de Nova York i es va llicenciar en Bioquímica, Periodisme i Escriptura Creativa. És autora de les novel·les Harmattan Rain, nominada al Commonwealth Writers Prize, Saturdays Shadows i The Hundred Wells of Salaga, finalista del premi William Saroyanque i traduïda a quatre idiomes. Ha publicat a The New York Times, New York Times Magazine, Asymptote i a l’antologia d’escriptors del premi Caine. Actualment, viu al Senegal. Fotografia: Itunu Kuku\n«Una història commovedora que flueix entre els esculls perillosos del tràfic d’esclaus, el racisme i el supremacisme per travessar l’enorme pont de mar blava que ens uneix.»


La ruta artística de l'Empordà, a 'Tria33' – Empordà\nLa ruta artística de l'Empordà, a 'Tria33'\nEns proposarà visitar el Palau de Casavells de Corçà que cada estiu omplen amb exposicions d'art contemporani\nLa ruta artística de l'Empordà, a 'Tria33' CCMA\nEMPORDA.INFO El divendres, una ruta artística per l'Empordà omple Tria33 el punt de trobada dels apassionats per la cultura. De dilluns a divendres, a les 22.05, el 33 ofereix als espectadors les claus de l'actualitat dels àmbits culturals i de les disciplines artístiques.\nLaura Sangrà dedicarà la seva tria a l'Empordà com a epicentre de turisme artístic. Ens proposarà visitar el Palau de Casavells de Corçà que cada estiu omplen amb exposicions d'art contemporani. Ara és el torn del pintor Guim Tió i a l'agost del mallorquí Guillem Nadal. La ruta segueix cap a Sant Feliu de Guíxols per entrar a l'Espai Carmen Thyssen.\nEnguany obre amb una exposició comissariada per Pilar Giró titulada 'Un món ideal”, amb obres de Van Gogh, Gauguin i Vasarely. La següent parada és a Palafrugell. A Can Mario, el Museu d'Escultura Contemporània de la Fundació Vila Casas exposarà una mostra de Lluís Carulla, un tríptic de Víctor Dolz i una visió monogràfica de l'escultor vigatà Joan Furriols. Per acabar, una proposta singular de la Biblioteca de Palafrugell: Arteca, art per endur-se a casa, com els llibres.\n600'': FC Barcelona-Real Betis Balompié (11/12)


parc nacional i museu\nPatrimoni de la Humanitat: 21.129 ha\n17° 04′ 09″ S, 39° 17′ 36″ O / 17.069233°S,39.293317°O / -17.069233; -39.293317\n1999 (23a Sessió), Criteris PH: ix,x\nEl Parc Nacional do Descobrimento és un dels parcs nacionals brasilers i juntament amb el Parc Nacional do Monte Pascoal i el del Pau Brasil un passadís ecològic de les Reserves de Mata Atlântica de la Costa do Descobrimento. Va ser creat en 20 d'abril de 1999, pròxim a les commemoracions dels 500 anys de Brasil, com temptativa de preservar les restes de mata atlàntica del sud de la Bahia i encara no té infraestructura per a ser obert als visitants.\nAmb 21.213 hectàrees pròximes al riu Cahy en un clima humit tropical i de floresta calent i humida, preserva, principalment, exemplars de pal-brasil, onça pintada (Panthera onca) i harpia (Harpia harpija), que són espècies amenaçades d'extinció. I també una gran riquesa històric-cultural que hi ha en la Costa do Descobrimento: lloc d'arribada de la flota de Cabral i vestigis dels ancestrals dels indis pataxós.\nForma part del Patrimoni Mundial de la Humanitat al Brasil per la UNESCO\nObtingut de «https://ca.wikipedia.org/w/index.php?title=Parc_Nacional_do_Descobrimento&oldid=21137926»\nLa pàgina va ser modificada per darrera vegada el 14 maig 2019 a les 23:24.


Seminari: La complexitat del veïnatge de la Unió Europea. Cap a un nou paradigma dels acords d’associació de la UE | INDESTINDEST Seminari: La complexitat del veïnatge de la Unió Europea. Cap a un nou paradigma dels acords d’associació de la UE | INDESTINDEST\nINDEST > Notícies > Notícies > Seminari: La complexitat del veïnatge de la Unió Europea. Cap a un nou paradigma dels acords d’associació de la UE\nSeminari: La complexitat del veïnatge de la Unió Europea. Cap a un nou paradigma dels acords d’associació de la UE\nDilluns, 19 de març de 2018 es celebrarà el seminari: La complexitat del veïnatge de la Unió Europea. Cap a un nou paradigma dels acords d’associació de la UE.\nL’acte tindrà lloc a la Sala de Juntes de la Facultat de Dret, Economia i Turisme (FDET) de la Universitat de Lleida de les 17.15 a les 19.30 hores. Les inscripcions es faran presencialment a la Secretaria de la Facultat de Dret, Economia i Turisme (despatx 0.39 FDET) i el termini d’inscripció finalitza el 16 de març.\nEl coordinador de l’acte és el Doctor Antoni Blanc Altemir Catedràtic de Dret Internacional Públic i Relacions Internacionals de la Universitat de Lleida. Contacte per correu electrònic amb el Professor clica aquí. La organització de l’esdeveniment corre a càrrec del Departament de Dret Públic.\nMés informació detallada de l’esdeveniment aquí. Descarregar el programa del Seminari: La complexitat del veïnatge de la Unió Europea. Cap a un nou paradigma dels acords d’associació de la UE, aquí.\nNOTA: Aquesta informació ha estat facilitada pel Grup de Recerca Les Nacions Unides i la Unió Europea davant els reptes i amenaces actuals: reforma del sistema de governança global, seguretat, cooperació i drets humans.\nGràcies a la col·laboració del grup de recerca podem compartir aquesta informació.


La neu arriba després d'un altre cap de setmana gèlid — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / La neu arriba després d'un altre cap de setmana gèlid\nLa Seu d'Urgell està vivint aquest dilluns la primera nevada important de l'hivern, estació que comença oficialment avui mateix. Des de les 9 del matí, la neu qualla a la capital alturgellenca i a bona part de la comarca.\nL'Ajuntament de la Seu ha activat aquest matí el pla previst per a situacions com aquesta, per tal de netejar de manera progressiva els carrers. Un total de 25 persones de la Brigada municipal estan treient la neu manualment de les voreres i dels principals equipaments públics. Alhora, dues màquines externes passen pels carrers del nucli urbà i pels accessos a Castellciutat.\nEl pla de neu continuarà mentre la neu persisteixi. L'Ajuntament ha aprofitat per demanar que els veïns i comerciants hi posin de la seva part, netejant el tram de vorera que els correspongui com s'ha fet tradicionalment en aquests casos.\nLes gèlides temperatures dels darrers dies fan que aquest matí, a pràcticament tot Catalunya, allà on hi havia precipitació fos en forma sòlida. De fet, aquest diumenge l'observatori del Servei Meteorològic de Catalunya ha registrat una mínima d'11 graus sota zero, mentre que la màxima no va passar dels 3,4. A Oliana han baixat fins a -10º. I al pic de Salòria, al límit amb el Pallars Sobirà, s'ha arribat a registrar 16,6 graus negatius i la temperatura més suau ha estat de 7 sota zero.\nTot i això, les previsions apunten a una pujada sobtada de les temperatures de cara a les properes hores. Això farà que aquest dimarts al vespre la cota de neu ja pugi fins als 1.400 metres.\nEl transport escolar, afectat per la nevada\nCom a conseqüència de la nevada que, des de les 9 del matí, cau sobre l’Alt Urgell, la totalitat dels autobusos del transport escolar de la comarca avançaran de les 5 a les 3 de la tarda el seu retorn a les diverses poblacions de residència dels alumnes. La mesura afectarà 385 nens i nenes d’educació infantil, primària i secundària.\nAixí, tot just després de dinar a l’escola, aquests alumnes emprendran el retorn a casa per mitjà de les 16 línies del transport escolar en funcionament. Els infants sortiran dels col•legis Albert Vives, Pau Claris, La Salle, La Valira i l ‘IES Joan Brudieu, de la Seu d’Urgell; Miret i Sans, d’Organyà; Sant Jordi, d’Oliana; i l’escola de Tuixent.\nLa possible suspensió del transport escolar la jornada de demà –l’última lectiva abans de les vancances de Nadal— dependrà de com evolucioni el temps i de les condicions en què es trobi la xarxa viària comarcal.\nD'altra banda, el Consell Comarcal del Pallars Jussà ha informat que a causa de les condicions meteorològiques que afronta la comarca durant el dia d’avui, ha estat necessari cancel·lar el transport escolar de set línies. Es tracta del servei de transport escolar referent a la Vall de Barcedana, Bòixols, Aulàs, Aransís, Sant Serni, Guàrdia de Noguera i Collmorter i en total ha afectat a 78 infants, que no han assistit a escola.\nLlistat de carreteres amb incidències viàries\nLa neu continua complicant aquest dilluns a la tarda la circulació en moltes carreteres. La carretera B-112 a Collbató, a la demarcació de Barcelona, està tallada a causa de l'acumulació de gel a la calçada i una trentena de carreteres més, de les demarcacions de Barcelona i Lleida, estan afectades per la neu aquest dilluns a dos quarts de set de la tarda, segons informa el Servei Català de Trànsit. D'aquestes carreteres afectades, en vint-i-nou cal circular-hi amb cadenes i en una altra els vehicles han de circular amb precaució per la presència del gel a la calçada, segons el Servei Català de Trànsit.\nAquesta tarda els vehicles no poden circular per la B-112 a Collbató (Baix Llobregat) perquè està tallada a causa de la neu.\nLes carreteres on és obligatori l'ús de cadenes són la BV-4031 de la Pobla de Lillet, la B-400 de Guardiola de Berguedà a Gósol, la B-402 de Guardiola de Berguedà a la Pobla de Lillet, la C-13 als trams entre Vilanova de Meià a Castell de Mur on també hi ha restringit el pas de camions i entre Esterri d'Àneu i Sort, la C-1311 de Tremp a Pont de Montanyana, la C-14 d'Oliana fins a Ribera d'Urgellet, la C-1412 de Jorba fins als Prats de Rei, la C-142b de Baqueira Beret a Pla de Beret, la C-147 des d'Esterri d'Àneu a Alós d'Ísil, la C-26 de Bassella a Navès, la C-28 d'Esterri d'Àneu a Baqueira, la C451 a Solsona, la C-462 de Solsona a Sant Llorenç de Morunys, la C-55 de Cardona a Solsona, la C-563 de Gósol a Tuixent, la LV-3002 de Llobera fins a Riner, la L-401 de Guixers a Coll de Nargó.\nTambé calen cadenes per circular per la L-500 del Pont de Suert a Caldes de Boí, la L-501 de Boí al Pla de l'Ermita, la L-502 de la Vall de Boí a Eric la Vall, la L-503 de la Torre de Cabdella a Senterada, la L-504 de Tavascan a Llavorsí, la L-510 d'Alins fins a Tírvia just a la cruïlla amb la L-504, la L-511 d'Isona i Conca Dellà a Coll de Nargó, la L-911 de Gavet de la Conca fins a Tremp, la N-230 al Pont de Suert on els camions també tenen restringit el pas i la N-260 a Bellver de Cerdanya on aquí els vehicles de tercera categoria també tenen restringit el pas.\nD'altra banda, els vehicles que circulen per la C-55 de Monistrol de Montserrat en direcció a Barcelona ho han de fer amb prudència per la presència de gel i neu a la calçada.La demarcació de Lleida és la més afectada per les nevades, ja que hi ha restriccions per circular, a causa de la neu. Així, estan afectades la C-14 a Peramola (Alt Urgell), entre els quilòmetre 150 i 140 en els dos sentits de la marxa; i a Ponts (Noguera), en aquest segon punt, a causa del gel, també en els dos sentits de la marxa entre els quilòmetres 116 i 120.\nIncident a l'Alt Urgell\nUn camió carregat de combustible s'ha avariat aquest matí a la N-260, a l'entrada sud de Castellciutat, en direcció a la Seu d'Urgell. L'incident s'ha solucionat poca estona després. Al lloc dels fets s'hi ha traslladat una patrulla dels Mossos d'Esquadra i els serveis d'emergència, a més d'un vehicle de manteniment de la xarxa de carreteres. Durant l'estona que el camió ha impedit el pas, s'ha donat pas alternatiu als cotxes.\nNevada a la Seu


Coordinadora | SOS Richi – diario\nLa Coordinadora SOS Richi neix de forma espontània en el moment en que em confirmen que existeix una probabilitat de millorar el meu pronòstic desplaçant-me a Boston. És llavors quan la meva família i els meus amics decideixen que no poden quedar creuats de braços i creen la plataforma solidària SOS Richi. El seu objectiu, com el seu nom indica, és coordinar totes les iniciatives i activitats de suport, difusió i recaptació de fons necesaris per enfrontar-me al càncer.\nLa Coordinadora SOS Richi està organitzada de manera que hi ha una persona per cadascuna de les iniciatives que realitza les funcions de gestor. I aquesta persona, a la vegada, compta amb un equip de voluntaris que l’ajuden a posar en marxa la seva iniciativa. Totes les persones que participen en la Coordinadora, tant els gestors com els voluntaris ho fan de forma desinteressada i sense rebre cap tipus de remuneració a canvi.\nSi vols ajudar-me, posa’t en contacte amb la Coordinadora ara mateix. T’animo a que participis com a voluntari o fins i tot, et posis al capdavant d’alguna de les iniciatives que ja estan en marxa a la població on resideixes. Explica’ns també totes les noves propostes que se t’acudeixin.\nUna vegada més, agrair des d’aquí el suport, temps i dedicació a totes les persones que estan aportant el seu granet de sorra perquè pugui vèncer aquest maleït càncer.


L'Aubépine Buis-les-Baronnies França - Ofertes d'hotels amb els MILLORS DESCOMPTES EN LÍNIA\nQuartier Le Moustier, 3 chemin de St Andre, Mollans-sur-Ouveze, Buis-les-Baronnies, França, 26170 - Veure al mapa\nConvenientment situat a Les Richards, L'Aubépine és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix L'Aubépine asseguren una estada plaentera als seus clients. Els clients de l'hotel poden gaudir de aparcament de cotxes.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent piscina exterior. Sigui quina sigui la seva raó per visitar Les Richards, el L'Aubépine és el lloc perfecte per una estimulant i emocionant escapada.\nCal que informeu el L'Aubépine de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 100 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


Existeixen bloggers professionals catalans? - Roser Manté\nExisteixen bloggers professionals catalans?\nQuan vaig començar a bloguejar ho vaig fer simplement perquè m’agradava escriure. Va ser als inicis dels blogs com a dietaris personals online. En el meu cas no era un dietari personal però hi tenia l’esperit. Més tard vaig crear dos blogs més, el primer era per la necessitat d’explicar de què treballava, qiè havia estudiat i què m’havia portat a treballar en una oficina com a documentalista. Crec que va ser la primera llavor, molt petita, del que avui en dia és Roser Manté. El segon/tercer va ser un blog semi-professional sobre manualiats per nens, costura i altres necessitats. Venia de l’unió del meu hobbie costuril i d’allò que buscava pels meus nens. Fins fa poc va estar actiu i ara m’he centrat en el seu dia a dia a Facebook. Amb aquest vaig conèixer moltes blogueres. De totes elles he anat seguint en major o menor mesura el seu camí.\nEl que he vist és que moltes, la majoria, tenen el blog com a hobbie i poques han passat a fer el salt a professionalitzar-se.\nAl món anglosaxó fa molts anys que el món bloguil s’ha convertit en un trampolí perquè moltes persones creatives, principalment dones i mares, tinguin els seus propis negocis. Deixant de banda les dificultats que posen els diferents governs en el món dels autònoms, aquí les ments creatives tenen blogs com a hobbie però no han desenvolupat un negoci al seu voltant. I em pregunto: Per què?\nEn un moment que el .cat està en alça, que hi ha un bon posicionament de les webs en català, les blogueres que han volgut tirar endavant un negoci endavant ho han fet escrivint en castellà. La seva possibilitat d’arribar a un mercat més llunyà és evident però em pregunto si aquí les ments creatives van un pas encara més enrere del mercat anglosaxó i per això blogueres catalanes encara n’hi ha poques.\nAquest post no vol ser res més que una reflexió en veu alta i també de fer que aquestes blogueres, si n’hi ha, es donin a conèixer. Perquè sóc de les que crec (dieu-me somiadora) que juntes ens podem donar suport, ajudar, parlar, explicar les nostres alegries i penes, etc. I també perquè, què millor que donar-nos a conèixer entre nosaltres?\n11/05/2016 in Blogging\n|bloggers|web en català


21 dies… buscat feina! (part 2) El full de ruta. | Dinamitzar en temps de crisis\n2 thoughts on “21 dies… buscat feina! (part 2) El full de ruta.”\nsomnis on Març 3, 2014 a les 12:03 am said:\nForça interessant!!! Gràcies\ndinamitzarentempsdecrisis on Març 4, 2014 a les 3:32 pm said:\nGràcies Somnis! Ja feia temps que no miraba el bloc… amb el teu comentàri em venen ganes d’escriure de nou!!!\nMe n’alegro que et sigui profitòs!


Tasta Sant Cugat | Partit Demòcrata Europeu Català Sant Cugat\nInici / Tasta Sant Cugat\nPublished 28 de maig de 2018\n“El sector de la restauració o enogastronòmic a la nostra ciutat és un dels majoritaris. Això va donar peu l’any passat a fer el Sant Cugat Ve de Gust. A causa de la seva bona acollida, aquest any hem volgut apostar pel mateix sector, però donant-li un caire diferent”.\nTastets del Ve de Gust és l’aposta que des de Comerç fem aquest any juntament amb la Fundació i la col·laboració de Sant Cugat Comerç per continuar valorant aquest sector de la nostra ciutat.\nUna quarantena de restauradors o pastissers de diferents punts de la ciutat, al seu local, us ofereixen un tastet de la seva cuina, al mòdic preu de 2,50, 3 o 3,50 euros. Us volen oferir el millor de casa seva perquè pugueu conèixer el seu estil i la seva aposta per conquerir els santcugatencs.\nD’una banda, el públic podrà votar i escollir, a través de la web tastets.santcugat.cat, quin ha estat, segons la seva opinió, el millor tastet. Dissabte vinent, es premiarà la millor oferta, segons els resultats obtinguts, i el públic participant entrarà en el sorteig d’una dotzena de premis.\nD’altra banda, aquest dissabte passat vam poder gaudir, a Quatre Cantons i Can Quitèria, de xerrades i maridatge de cervesa artesana santcugatenca, i dissabte vinent, ho podrem fer al Celler, amb el nostre passat vitivinícola i tast de vins. Dissabte vinent també podrem gaudir de la ruta pel comerç emblemàtic, una activitat que personalment em fa especial il·lusió, ja que fa molt de temps que hi estem treballant i que, de ben segur, no deixarà ningú indiferent. El punt final d’aquests tastets serà dissabte a la tarda, coincidint amb la Nit en Blanc, amb l’entrega de premis a l’excel·lència comercial a dos restauradors – comerços de la ciutat i al del millor tastet.\nEn resum, una setmana diferent i especial a la nostra ciutat, on podrem tastar les diverses propostes que els restauradors han preparat amb molta il·lusió perquè els santcugatencs i santcugatenques en puguem gaudir.\nTasteu Sant Cugat!!!\nPublished 31 de maig de 2016\nPublished 12 de maig de 2017\n“Pel maig comunions”\nDavid Fernàndez // Tot just hem encetat el mes de maig, mes de mares, de flors, de primavera i de comunions. Malgrat […]\nDonem suport a la Reforma Horària\n56STr1 * Time limit is exhausted. Please reload the CAPTCHA. × = 42\nPrevious post Plaça U d’Octubre\nNext post El més destacat del ple de maig


Xirimoia - Origen i producció\nXirimoia, Annona cherimola / Annonaceae\nLa xirimoia és originària d'Amèrica tropical, en els Andes peruans i les muntanyes de l'Equador, encara que alguns autors inclouen també la zona andina de Xile i Colòmbia. Des de la seva zona d'origen es va estendre per Amèrica Central i posteriorment pel Carib, les Açores, les Canàries, Madeira, Àfrica i diferents països Mediterranis i asiàtics. A Espanya va arribar gràcies al descobriment d'Amèrica.\nL'Organització de les Nacions Unides per a l'Agricultura i l'Alimentació (FAO) recull les dades agrupades de producció i exportació de diferents fruites tropicals, entre les quals es troben la carambola, xirimoia, feijoa, guayaba, mangostán, fruita de la passió, rambután, zapote, etc.\nEl principal continent productor de fruites tropicals, entre les quals es troba la xirimoia és Àsia, amb un 83% del total. També es produeix alguna cosa a Sud-amèrica, mentre que en la resta del món la producció és escassa.\nÀfrica 406.270 3\nÀsia 12.736.173 83\nEuropa 25.000 -\nAmèrica del Nord 366.390 2\nSud-amèrica 1.766.650 12\nOceania 30.826 -\nTotal 15.331.309 100\nEls principals països productors de fruites tropicals són asiàtics: Índia, Filipines, Indonèsia i Xina. També apareixen entre els 10 principals països productors alguns de Sud-amèrica.\nEl principal país exportador és Malàisia, seguida d'Estats Units i Kenya. En la següent taula es recullen els 10 principals països exportadors de fruites tropicals, entre les quals es troba la xirimoia:\nEstats Units 28.269


Bloc d'en Jaume Oliveras Malla: L'ARMENGOL ESTÀ ENFADAT!\nL'ARMENGOL ESTÀ ENFADAT!\nBenvolgut Jaume, després d’haver tingut coneixement de l'espectacle produït ahir en la festivitat de la Policia Local, només dir-te que em sento trist i decebut per les persones que governen el meu poble.\nSaps que per motius de feina he hagut de marxar d’un dels pobles que m’estimo més en el món. La seva societat civil fa que sigui un poble entranyable enmig d’uns paratges inigualables. És cert però, que no hem tingut sort amb la gent que ens ha representat políticament. 12 anys de govern socialista encapçalat per la Sr. Padrós, quatre anys d’oasi i ara tornem a estar encallats en el passat, en les enveges, en les revenges i en una manera de fer política que és caduca i passada.\nTot i no viure a Palau-solità i Plegamans, ahir dissabte van ser moltes les persones absolutament indignades que em van explicar el que havia passat a la festa de la Policia. A banda de ser un acte que va tenir de tot menys institucionalitat, lamento profundament, que una reflexió feta entre tu i jo provoqués el desbocament de l’actual alcaldessa.\nEn el seu moment, vaig apuntar-te la possibilitat que la candidata del PSC, Teresa Padrós, portés una cinta al cap per exagerar la seva malaltia. Amb el respecte absolut cap a la persona de la Teresa Padrós, deseguida vas corregir-me i dir-me que en cap cas, la Teresa Padrós portava una cinta per fer pena. Tot i això, la rancúnia i la maldat en que va acusar-te el passat dissabte en demostra, que potser, jo, Armengol tenia una mica de raó i no anava desencaminat.\nI és que a la vida no es pot anar practicant una política de tant baix nivell. Estem en uns moments molt complicats, en que el poble necessita a persones que siguin capaces de governar com cal. No ens mereixem, que després d’un descrèdit absolut cap a l’anterior equip de govern, provocat per la gent que ara governa, estiguem a les mans de gent que no és conscient de la importància de governar.\nPer acabar, t’has fixat en que el facebook de l’Ajuntament funciona com una seda? L’actual govern no ha mogut ni un dit i, curiosament ja no hi ha ningú que es queixi. No serà perquè l’actual regidor de comunicació era l’instigador d’aquesta mala praxis?\nNomés em resta dir-te que vagis en compte. A Palau hi ha mala gent i no tenen escrúpols.\nAquesta vegada sí que detecto en tu un alt grau d'indignació Armengol. Però, tranquil; ja estava avisat d'aquesta mena de praxis política basada en l'atac personal i la rancúnia, però mai m'hagués pogut imaginar que pogués arribar als límits en que es va expresar la sra. Padrós.\nCom bé dius, sembla que el comentari que vas fer-me en l'apunt publicat en aquest blog el passat dia 18 de maig, sobre el que ningú m'havia fet cap tipus de comentari, i en el que jo et responia amb contundència que en cap cas puc imaginar-me que es pugui jugar amb aquestes coses i menys per electoralisme, ha estat el que ha provocat que, en mig d'un suposat acte institucional d'homenatge i reconeixement a la nostra Policia Local, l'alcaldessa es comencés a despatxar a gust contra la meva persona intentant confondre a tothom llençant la idea que jo m'en rèia o potser "enfotia" del tema de la diadema.\nMira que em sap greu, perquè si hi ha quelcom que em caracteritza això és el respecte per les persones, i més per les que pateixen, estan malaltes o tenen algun tipus de disminució. encara recordo la dedicatòria feta en aquest blog a la mateixa sra. Padrós quan va patir una aturada cardiaca oferint-li tot el meu suport en tot allò que li pogués resultar d'utilitat. I és que, per desgràcia, són moltes les persones que he vist patir per malalties de tota mena així com processos de cáncer irreversibles i sé el patiment que hi ha no només pel malalt en sí sino també per les persones que l'envolten.\nLa Sra. Padrós i jo tenim un problema. I és que mai hem mantingut una conversa privada entre tots dos més enllà de les intervencions en plens o les salutacions protocolàries, i no pas perquè jo no ho hagi volgut sino perquè sempre ha intentat esquivar-me sense conèixer la raó d'aquesta actitud.\nNo entraré a valorar avui l'acte en sí de la festivitat de la policia i temps tindrem per parlar-ne. cal agrair que, com en tantes altres coses, aquest govern s'aprofiti d'una iniciativa de l'anterior i mantingui l'acte d'homenatge i reconeixement amb el format i el lloc pensats per mi com a regidor de Governació d'aquell moment. El punt de Reality que va adquirir l'acte és el que em manté en desacord amb el plantejament actual, i em va fer adonar que l'actual regidora de l'àrea de Seguretat, Sra. Àngels Marcuello, té poc a dir després de sentir dir a l'alcaldessa que a l'Inspector en cap li va manifestar el primer dia que ells dos no s'entendrien mai, i que si no li agradava: que "ancha es Castilla"!.\nAmb independència de tot plegat, el més gréu fou quan, parlant de l'intervenció quirúrgica patida, al que ja sol fer esmén en els seus discursos, va adreçar-se directament a mi amb les següents paraules:\nSr. Oliveras, sàpiga que el que jo he patit és una intervenció al cap per un cáncer, que he passat per un tractament de quimioteràpia, que em va caure el cabell i, aquesta és la raó per la qual porto una cinta al cap i no pas, com diu vostè per electoralisme; i si vol ara mateix em trec la cinta i li demostro"!\nSobren les paraules. Sobren perquè no tocava, perquè mai s'havia adreçat abans a mi per comentar-me res al respecte, perquè el que calia era homenatjar a la policia, perquè no em podia defensar i, sobre tot, perquè és mentida que jo m'hagi enrigut mai d'aquest fet, sino tot el contrari: he negat que això sigui possible que hi hagi qui ho pugui fer!\narmengol. Sabem que això de la política és dur, que la intenció cercada és que, davant aquests atacs desistim de seguir fent oposició i mantenint l'il·lusió de que CiU pugui tornar a governar aquest poble algun dia.\nNo sé què deuen pensar els grups que donen suport com alcaldessa a la sra. Padrós davant situacions tant extremes i injustificables. La veritat és que no estic gens d'acord amb tu quan et refereixes a que a Palau hi ha molt mala gent. Tot el contrari, a Palau hi ha molt bona gent i de molt bona fe; i el que hem de fer és que s'en adonin que persones amb tants pocs escrúpols puguin seguir al capdavant de l'ajuntament.\nPensa que, quan estava sent atacat per la sra. Padrós davant els dos-cents convidats a l'acte, sí que vaig tenir una indignació inicial que va fer que marxés de seguida sense quedar-me a l'aperitiu amb l'objectiu d'evitar reaccions inadequades i així poder reaccionar en fred i serenament. De seguida però, el que em va envaïr fou un sentiment de llàstima i compassió cap a la sra. Padrós a qui no puc més que perdonar al observar com podia arribar a perdre el control d'ella mateixa expressant-se en aquells termes. M'adono també que, molt probablement basa la seva activitat política en el rencor, el ressentiment i l'odi personal, i això sí que és preocupant i algú ha de fer quelcom per evitar que pugui anar a més.\nAl capdavall, el que ha provocat en mi és una renovació de forces per seguir treballant i lluitant perquè, quant abans millor, persones així deixin d'ostentar importants responsabilitats, siguin del color polític que siguin, i les substitueixin d'altres que cerquin de veritat el bé comú, el diàleg i la millora real de les condicions de vida dels vilatans de Palau-solità i Plegamans.\nara toca aguantar això i el que vingui. Com que la Mercè Pla ja no és el seu objectiu, han d'atacar a qui sigui i com sigui amb les males maneres que calguin per destruir-nos; però no ho aconseguiran!\nDel que dius sobre el Facebook de l'ajuntament, poc et puc dir. Jo en tinc però poc que hi entro i l'utilitzo per raons d'accessibilitat. Sí que observo un fet constatable que és el que expresses. La resta de conclusions potser són massa arriscades. Però si tenim en compte tot el que es va fer amb el blog del dimoni de la Pedra Llarga i altres publicacions, ja no sé què opinar al respecte.\nFins aviat armengol i que sigui per coses més agradables!\nPublicat per Bloc d'en Jaume Oliveras Malla a 7:19\nEtiquetes de comentaris: Armengol\nL'OPOSICIÓ MUNICIPAL ES PLANTA I DIU PROU!\nJA ES COMENCEN A TORNAR FAVORS!\nNO TOCARAN RES DEL CARRIL BICI!\nINFORMADORS AL CARRER PER EXPLICAR ELS BENEFICIS D...\nPROGRAMACIÓ DE RÀDIO PALAU 2011/2012\nFIRA PALAU I L'ESTAND DE L'AJUNTAMENT\nJO TAMBÉ DIC QUE NO A MADRID 2020


Deu almussafenys en atur treballaran durant sis mesos a jornada completa en l'administració local\nEl Pla d'Ocupació Local (POL) d'Almussafes comença hui, dimecres 16 de setembre, una nova edició. Un total de deu persones (sis del sector de la construcció i quatre del de la pintura) han sigut seleccionades per a la segona tanda d'aquest programa de foment del treball del consistori municipal en el que portem d'any. Les persones contractades per a tasques de pintura s'han incorporat aquest matí, mentre que les que s'encarregaran de labors relacionades amb el manteniment i la construcció començaran el pròxim 1 d'octubre. L'Ajuntament inverteix en aquest nou POL un total de 147.894,88 euros de fons propis.\nL'Ajuntament d'Almussafes ha donat el tret d'eixida hui, dimecres 16 de setembre, a la segona edició de 2020 del seu Pla d'Ocupació Local (POL), programa mitjançant el qual l'executiu de la població ha contractat 10 persones per a treballar en l'administració municipal a jornada completa durant un període de 6 mesos. La iniciativa, inclosa en el Pla de Reactivació Econòmica impulsat pel consistori per a fer front a les conseqüències de la pandèmia de coronavirus que estem travessant, compta amb un pressupost de 147.894,88 euros, quantitat que s’aportarà íntegrament de les arques municipals.\n“És increïble com es reforcen les accions implementades a nivell local quan tenim en marxa els POL. Gràcies a ells hem oferit una oportunitat laboral a centenars d’almussafenys i almussafenyes, per descomptat, però a més hem aconseguit acurtar els terminis en l'execució de determinades iniciatives i intensificar el desenvolupament de labors amb les quals s'ha beneficiat el conjunt de la ciutadania”, comenta l'alcalde i regidor d'Ocupació, Toni González. “Aquestes persones col·laboren en el treball de les brigades de neteja, jardineria i manteniment, aconseguint que la posada a punt del terme municipal vaja més de pressa”, afirma.\nEn aquesta ocasió, l'Ajuntament ha seleccionat a 10 persones, 6 operaris de la construcció (dos oficials de 1a, dos oficials de 2a i dos peons) i 4 pintors (dos oficials de primera i dos peons) Aquests últims s'han incorporat hui a les seues funcions, mentre que els contractats en l'apartat de la construcció el faran dijous que ve 1 d'octubre. “Periòdicament anem informant de totes les tasques en les quals presten el seu suport aquests treballadors i treballadores i resulta evident la seua aportació en la posada a punt dels diferents espais públics, motiu pel qual aquest reforç és tan important per al dia a dia de l'administració local”, afig González.\nL'alcalde considera que “estem en un moment molt delicat, amb molta incertesa sobre el que passarà amb la crisi sanitària i les seues conseqüències a nivell econòmic, per la qual cosa estic segur que els ingressos que els proporcionarà aquest treball seran decisius per a ells i elles”. La senyalització de marques viàries als carrers i el manteniment dels espais públics per a garantir la seguretat de les persones usuàries són algunes de les tasques a les quals s'hauran d'enfrontar a partir d'ara.


Serra Grup Immobiliari serà el patrocinador principal dels Premis Lalo als millors Treballs de Recerca de Batxillerat de Vilanova i la Geltrú | Fundació Privada Sant Antoni Abat\n12 març Serra Grup Immobiliari serà el patrocinador principal dels Premis Lalo als millors Treballs de Recerca de Batxillerat de Vilanova i la Geltrú\nPosted at 08:49h in Notícies\tby\tgmercader\nL’empresa vilanovina Serra Grup Immobiliari es converteix en el patrocinador principal dels Premis Lalo als millors Treballs de Recerca de Batxillerat de Vilanova i la Geltrú, després del conveni signat aquest dimarts entre el propietari i director de la societat, Sergi Serra, i la gerent de la Fundació Sant Antoni Abat, Dolors Camacho. Aquest acord suposa un pas endavant en l’estreta col·laboració que Serra Grup Immobiliari i la Fundació Sant Antoni mantenen des de fa anys.\nSergi Serra és net de Josep Antoni Serra Alsina, que donava vida al personatge del Lalo durant les emissions radiofòniques locals per recaptar fons per a l’Hospital de Sant Antoni, durant els difícils anys de la postguerra. Serra Alsina posava veu a aquest infant trapella que parodiava i feia comentaris crítics sobre tot allò que passava a la Vilanova i la Geltrú de l’època i, al mateix temps, feia crides a col·laborar amb l’Hospital. Avui, el personatge del Lalo és l’element corporatiu identificador de la Fundació Sant Antoni i dona nom als Premis als Millors Treballs de Recerca de Batxillerat, que s’atorguen anualment i que aquest any arriben a la tercera edició. Els hereus de Serra Alsina, amb Sergi Serra al capdavant, van cedir la marca Lalo a la Fundació Sant Antoni per tal que la fes servir com a element corporatiu.\nEls guanyadors de l'última edició dels Premis Lalo, amb l'alcaldessa de la ciutat\nEls Premis Lalo són una iniciativa nascuda el 2018 que pretén guardonar l’esforç dels i les estudiants de la ciutat. Amb la figura del Lalo, element identificatiu de la Fundació, com a emblema, els guanyadors d’aquests premis són escollits per un jurat molt qualificat de professors i investigadors. Els guardons estan dotats amb 600 € pel que fa als primers premis, i 300 € pel que fa als segons, i s’atorguen en tres modalitats, les mateixes del Batxillerat: Ciències i Tecnologia; Humanitats i Ciències Socials, i Arts.\nEls treballs participants són escollits pels responsables dels instituts d’ensenyament secundari. L’any passat hi van participar 25 treballs. El termini per presentar-se finalitza el pròxim 30 d’abril i els premis es lliuraran a l’octubre. El jurat dels Premis Lalo està integrat per Blanca Deusdad, antropòloga, doctora en Sociologia i professora de la Universitat Rovira i Virgili, que actua enguany com a presidenta; Joan-Vicenç Gómez, matemàtic i doctor en Pedagogia; Núria Jornet, doctora en Filosofia i professora de Biblioteconomia i Documentació de la Universitat de Barcelona; Alejandro Rodríguez, doctor en Medicina Preventiva i Salut Pública, i metge especialista en Geriatria; Albert Alentorn, doctor en Enginyeria Mecànica; i Josep Olivella, llicenciat en Ciències Biològiques i exprofessor de l’Institut Manuel de Cabanyes.\nBatxillerat, Educació, Fundacions, Premis, Premis Lalo, Serra Grup Immobiliari


Redacció 04/01/2019 2:49 pm\nEl president del PDECat, Xavier Trias, s’hi ha sumat a les crítiques contra Ada Colau per haver presentat la proposta d’unir el tramvia per la Diagonal just després dels mals resultats del baròmetre d’opinió ciutadana. Per a Trias, la iniciativa de portar al ple de gener la connexió del tramvia de nou segueix sense tenir “cap consens tècnic” i ha denunciat que l’alcaldessa ha mostrat “un intent ben matuser” de “tapar desesperadament el fracàs de la seva gestió i el rebuig ciutadà”.\nEl líder del PDECat ha destacat que els tècnics que van formar part de la comissió d’estudi específica al voltant de la connexió del tramvia “no van trobar una demanda prou destacable que justifiqués una inversió tan important”, així com tampoc quedava justificada “la construcció d’una infraestructura ferroviària inflexible pel centre de la ciutat”. Per l’ex-alcalde, d’aquesta manera es precipitarien afectacions sobre el conjunt de la mobilitat. En aquesta línia, ha titllat la proposta del govern barceloní d’un esforç per cobrir “el fracàs de les seves polítiques de mobilitat, que han provocat que la ciutat estigui més congestionada que mai i més contaminada”.\nDe fet, segons Trias, “l’únic acord polític, tècnic i social” és la proposta del seu grup d’incloure l’autobús elèctric D30 a la nova xarxa d’autobusos de la ciutat. El projecte ja podria estar enllestit, ha destacat el líder del PDECat, “però el govern Colau no ho ha volgut fer perquè sap que funcionaria, i que és una bona solució per connectar la zona Fòrum i la zona universitària sense haver de fer una inversió que no té retorn social, com manifesten diferents estudis”.\nAda Colau PDeCAT Xavier Trias


Vilafant suma més de 200 famílies en la comunitat del compostatge casolà - Empordà\nVilafant suma més de 200 famílies en la comunitat del compostatge casolà\nL'Ajuntament va impulsar els compostadors domèstics fa divuit anys amb l'objectiu de reduir la fracció orgànica\nREDACCIÓ 22.03.2021 | 19:07\nVilafant suma més de 200 famílies en la comunitat del compostatge casolà L'Empordá\nA Vilafant es va començar a impulsar el compostatge casolà el març del 2003 i, des de llavors, el consistori ha continuat treballant per potenciar aquesta classe de reciclatge. L'objectiu és aconseguir reduir la fracció orgànica i entendre que es tracta d'una resta que es pot reutilitzar i convertir en un recurs pel jardí o l'hort.\nAmb la intenció de reaprofitar les restes del menjar i de jardineria, les restes orgàniques, el consistori aposta per l'autocompostatge a casa. Un procés senzill que permet reduir les tones de residus orgànics, que fins fa poc es barrejaven amb el rebuig, contribuint a augmentar el nombre de deixalles a l'abocador comarcal i generant més costos de transport. Ara fa 17 anys, que el consistori va apostar per fomentar aquest reciclatge oferint un compostador als veïns. «Les persones que vulguin fer compostatge, només s'han d'adreçar a l'Àrea de Medi Ambient de l'Ajuntament, omplir un formulari, dipositar una fiança de 30 euros i se'ls farà entrega d'un compostador perquè puguin començar», diu Xavi García, regidor de Medi Ambient. Els compostaires reben l'assessorament de l'educadora ambiental.\nVilafant té una comunitat de compostaires de més de 200 famílies i gestiona unes 162 tones de residus orgànics i 39 de residus vegetals.


El «guard» TJ Crockett aportarà electricitat i espectacle al CB Prat 21/22. – CB Prat\nEl «guard» TJ Crockett aportarà electricitat i espectacle al CB Prat 21/22.\nNotícia publicada el 9 de agosto de 2021\nPublicada a les 10:12\nEl CB Prat segueix sumant efectius, aquest cop és el torn de presentar al nord-americà Tarontate de Shawn Crockett Jr, més conegut professionalment com a TJ Crockett, un base de 185 cm d’alçada nascut el 9/9/1998 a Missouri. El «guard» lluirà l’elàstica blanc i blava la temporada vinent.\nLa carrera de Crockett s’ha centrat principalment a la NCAA nord-americana, més concretament a la Linderwood University on, en 4 temporades, ha destacat amb la seva velocitat de joc i aportant una mitjana de 13,7 punts per partit.\nTJ és un vistós base, amb una excel·lent capacitat anotadora, bons percentatges de llançament i una més que acceptable direcció de l’equip, que aquest any fa el salt al basquetbol professional de la mà del nostre club, on promet donar forces alegries als seguidors potablava.\nEvidentment li donem la benvinguda a El Prat de Llobregat i li desitgem tota la sort del món.


Premier Inn Leicester - Braunstone Blaby Regne Unit - Ofertes d'hotels amb els MILLORS DESCOMPTES EN LÍNIA\nMeridian Way, Braunstone Town, Winstanley, Blaby, Regne Unit - Veure al mapa\n"the bed was amazingly comfy and the breakfast was everything..."\nDoble Habitació Doble (2 Adults i 2 Infants) ...\nTant si es tracta d'un viatge de plaer com si és de negocis, Premier Inn Leicester - Braunstone és una elecció d'allotjament magnífica quan visiten Leicester. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nPremier Inn Leicester - Braunstone ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha Wi-Fi gratuït en totes les habitacions, recepció 24 hores, instal.lacions per a minusvàl.lids, Zones públiques amb Wi-Fi, aparcament de cotxes.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, aparell de televisió, articles de tocador, plat de dutxa a cada habitació. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Premier Inn Leicester - Braunstone.\nTots els comentaris (91) Parelles (31) Viatgers en solitari (8) Famílies amb infants petits (41) Famílies amb infants grans (4) Grups (7)


Els jutges plantegen cobrir la falta de gent a les meses dels pobles petits del Berguedà amb suplents de municipis veïns - Regió7 :: El Diari de la Catalunya Central\nEls jutges plantegen cobrir la falta de gent a les meses dels pobles petits del Berguedà amb suplents de municipis veïns\nSant Jaume de Frontanyà té un cens electoral de 12 ciutadans i per formar una mesa calen 9 persones. Una ja ha presentat una al·legació\nguillem camps/acn | berga 04.02.2021 | 14:06\nEls jutges plantegen cobrir la falta de gent a les meses dels pobles petits del Berguedà amb suplents de municipis veïns arxiu/dolors clotet\nSant Jaume de Frontanyà només disposa d'un cens electoral de 12 ciutadans. De cara a les eleccions catalanes del proper 14-F, si no es pogués constituís l'única mesa electoral del municipi per falta de gent, hi hauràn d'anar suplents dels municipis veïns de Vilada i Borredà, segons ha dictat la Junta Electoral de Zona (JEZ).\nEl Berguedà haurà de constituir les meses electorals amb suplents de municipis veïns si els falta personal.\nEls Mossos realitzen 17 denúncies per saltar-se la normativa a la riera de Merlès .\nLa prohibició de banyar-s'hi fa baixar dràsticament l'afluència a la riera de Merlès\nPer constituir una mesa electoral es necessita un total de 9 persones (1 president titular i 2 suplents; 1 primer vocal titular i 2 suplents; i 1 segon vocal titular i 2 suplents). A Sant Jaume, una de les persones que estava convocada per anar a la mesa ja ha presentat al·legacions excusant-se per no assistir-hi, així que el municipi ha hagut de recorre a una de les tres persones restants del cens que, en principi, hi podrà ser sense probles. Així ho ha assegurat l'alcalde del poble Manel Anselmo.\nEn el cas que en el transcurs dels pròxims dies es presentéssin més al·legacions, fins al punt de que el municipi ja no disposés de més persones del cens electoral, la Junta Electoral hi enviaria els suplents dels municipis propers (en aquest cas Vilada i Borredà).\nA hores d'ara, segons ha confirmat la mateixa JEC, només Sant Jaume de Frontanya es trobaria en aquesta situació, però caldrà veure que passa també amb el municipi de Gisclareny, el més petit de Catalunya amb només 26 habitants, si alguna persona designada per anar a la mesa també s'acaba excusant.\nEl batlle explica que al poble hi ha molt poca gent que pugui estar a una mesa, donat els pocs habitants que són i "restant els majors de 65 anys, els nens i els càrrecs electes". Anselmo creu que la solució hagués estat "no fer les eleccions donat el risc que correm tots" i avança que "molts pobles no estan d'acord amb aquesta decisió de moure veïns d'un municipi a l'altre pels riscos que pot comportar". En aquest sentit, el batlle diu que "a dia d'avui, amb la situació actual, sí que podríem constituir la mesa, però d'aquí una setmana poden passar moltes coses i no sabrem si hi haurà gent confinada".\nLa resolució diu que aquest règim de substitucions "es fa extensible a tots els municipis" que formen part de la Junta Electoral de Zona de Berga i deixa clar que "en cas que no es puguin constituir la mesa en algun col·legi electoral seran substituïts pels suplents de les altres meses dels col·legis electorals i, si només hi ha una mesa, pels suplents de les meses dels pobles més propers o contigus".


Arriba la "Festa Major" de Cesk Freixas - Primera Fila\nArriba la “Festa Major” de Cesk Freixas\nCesk Freixas esperava poder presentar l’anterior treball en clau de celebració: just quan l’estava preparant també estava esperant el naixement de la seva filla. Però la malaltia i la sobtada mort del seu pare van marcar profundament el procés de composició d’aquell sisè disc. De tot això ja en farà dos anys, i aquest 2019 el cantautor penedesenc commemora el seu quinzè aniversari damunt dels escenaris.\nI ho fa de la millor manera possible, presentant-nos el setè disc de la seva trajectòria professional. Ara, Cesk Freixas ja està a punt per aquesta celebració que va haver de congelar, i per això ens presenta Festa Major. Un total de tretze peces musicals que arriben en un dels seus moments creatius més brillants i col·loquen el riudebitllenc com un dels músics i autors de referència del país.\nArranjat pel seu inseparable guitarrista Víctor Nin, i produït per Roger Rodés (Medusa Estudio), el cantautor ens explica que hi ha una altra manera de viure i gaudir, un paradigma molt més reposat, sense carreres ni competicions. Així, la seva paternitat, les relacions sentimentals, el context social, la mort del pare… es converteixen en temàtiques centrals d’un disc ple de llum, amb molts colors, moltes fragàncies musicals i moltes textures diverses, que dibuixen un paisatge sonor amb molt d’espai, on la veu i la lírica hi tenen un protagonisme principal, amb camins de guitarres que s’entrellacen amb elements més electrònics.


L'Ajuntament d'Almassora implantarà 15 contenidors nous de plàstic en diferents punts del municipi | Castellón Información\nHa arribat a un acord amb Reciplasa a través del concurs de millora del medi ambient organitzat per la pròpia societat\nEl consistori ha arribat a un acord amb Reciplasa a través del concurs de millora del medi ambient organitzat per la pròpia societat\nL’Ajuntament d’Almassora al costat de la societat Reciplasa han decidit implantar 15 contenidors nous de plàstic en diferents punts de la localitat. Després de l’augment del volum d’aquest tipus de residus en les últimes dates, la Regidoria de Gestió de Residus va decidir augmentar el servei. Per a això, el consistori ha arribat a un acord amb Reciplasa a través del concurs anual de millora del medi ambient organitzat per la pròpia societat. El Servei Municipal de Manteniment i Logística (SMML) ha començat aquesta setmana amb la instal·lació de la meitat dels contenidors.\nEl procés de canvi consisteix en el buidatge d’un contenidor subterrani de paper i cartó per a substituir el seu ús per l’abocament de residus de plàstic i envasos, ja que admeten un major volum de fem. Així, el consistori col·locarà en la superfície un contenidor individual de paper i cartó. Amb aquest canvi, les zones amb contenidors subterranis comptaran amb dos depòsits per al plàstic i un per al vidre; a més, del contenidor de paper i cartó situat en la superfície.\nEls punts d’Almassora que comptaran amb un contenidor de plàstic més són: les places de Pere Cornell, Doctor Fleming i Rei Don Jaume I; les avingudes José Ortiz i Borriana; i els carrers Santa Cruz escaira amb Verge del Lledó, Boqueres cantonada amb Barcelona, Sant Jaume, Constitució escaira amb Jesús i María, Estatut d’Autonomia, Sant Crist escaira amb Oropesa, Francisco Pizarro cantonada amb Enric Valor, Sant Pere escaira amb Benassal i Colón cantonada amb San Salvador.\nL’empresa Foment de Construccions i Contractes (FCC), responsable de la recollida de fem a Almassora, va facilitar aquesta setmana una anàlisi a la Regidoria de Gestió de Residus sobre els abocaments diaris dels mesos d’abril i maig. Durant el mes d’abril, l’empresa va recollir un total de 14.080 quilos de residus domiciliaris; a més, els treballadors van haver de retirar 24.380 quilos de voluminosos dels carrers que no estaven programats. Durant el mes de maig, la companyia va retirar un total de 13.620 quilos de residus domiciliaris.\n“Després de la fi del cofinament vam tindre una demanda molt major en la gestió dels residus, sobretot en els contenidors de plàstic que estaven desbordats, per això hem decidit, al costat de Reciplasa, oferir a la ciutadania d’Almassora un servei més ampli en aquest aspecte”, ha declarat l’edil de Gestió de Residus, Javier Martí.\najuntament805 Almassora5426 contenidors20 implantará2 nous15 plàstic9


Iban Zaldua (Sant Sebastià, 1966). Escriptor i professor d’història. Entre les seves obres, destaquen els llibres de relats Gezurrak, gezurrak, gezurrak (2000; traduït al castellà com a Mentiras, mentiras, mentiras, 2006), La isla de los antropólogos y otros relatos (2002), Itzalak (2004), Etorkizuna (2005; guardonat amb el Premi Euskadi de Literatura el 2006, i traduït al castellà com a Porvenir, 2007), Biodiskografiak (2011; traduït al castellà com a Biodiscografías, 2015), Idazten ari dela idazten duen idazlea (2012) i Inon ez, inoiz ez (2014). També ha publicat les novel·les Si Sabino viviría (2005) i Euskaldun guztion aberria (2008; traduïda al castellà com a La patria de todos los vascos, 2009), i l’assaig sobre literatura Ese idioma raro y poderoso (2012; Premi Euskadi d’Assaig el 2013). I també és seu el guió del còmic de ciència-ficció Azken garaipena (2011, dibuixat per Julen Ribas, Premi Euskadi de Literatura Juvenil el 2012).\nFa un any li vam publicar un conte en aquest mateix portal i es pot dir que la publicació del seu recull Enlloc, mai (traduït per Ainara Munt Ojanguren i Maria Colera Intxausti, publicat per Godall Edicions) n’és una conseqüència directa. Per això ens sembla ben natural avançar-vos-en en primícia un dels trenta-set contes del recull.\n—T’he de dir una cosa: em tens negre amb aquesta música. Que no podem escoltar alguna cosa més normal, que no sigui tan repetitiva? O la ràdio, almenys? O res…?\nAixí l’hi diria, a l’Asier, si m’atrevís. Però vés a saber com s’ho prendria. Malament, imagino. O deixaria anar un dels seus riures sarcàstics, i seguiria conduint, com si no passés res. Al cap i a la fi, el cotxe és seu. Segurament em respondria això:\n—Pots anar pel teu compte.\nSap perfectament que no tinc carnet, ni més alternativa que anar amb ell. Una vegada al mes estic a les seves mans per poder anar a visitar mon germà a la presó de Roanne, al departament del Loira. I és que només hi ha dos presos bascos: el meu germà i el cosí de l’Asier. Alguna vegada hi he anat en tren, però és un merder i, a més, hi has de passar la nit. Amb l’Asier, per més que sigui una matada, ho fem tot en un dia: set hores d’anada i set més de tornada, més els descansos i la durada de la visita; gairebé mil cinc-cents quilòmetres en total. Però, com bé diu l’Asier, el cotxe tira molt bé, i les autopistes franceses són les millors del món. Després de les alemanyes, esclar, com acostuma a afegir.\nL’Asier, per a mi, és tot un misteri. Es passa tota la visita discutint de política amb el seu cosí —sento els seus crits des del nostre locutori, sobretot els de l’Asier—, però durant el viatge no pica cap dels hams que li llanço. Ni tan sols des que l’esquerra abertzale i el col·lectiu de presos han canviat d’estratègia i les coses estan més calmades. A més, al cotxe no porta ni un sol CD de música basca: té tot de grups totalment desconeguts per a mi. Alguna vegada he intentat que posés alguna cosa que portava jo, Ken 7 o Gatibu, per exemple, però ha estat impossible.\nTambé li he dit que, ja que pagàvem la benzina a mitges, em semblava just poder posar la meva música també.\n—Doncs porta’t un iPod. Per mi, cap problema.\nA mi, en canvi, se’m fa impossible escoltar música amb cascos, i de seguida em ve mal de cap.\n—Això és perquè no menges bé.\nL’Asier està ficat en coses de macrobiòtica, i li encanta donar-me lliçons de dietètica. De vegades, no ho nego, m’explica coses interessants, tot i que em semblen capritxos de pijo; en tot cas, no sempre és desagradable. Li agrada anar a la muntanya, com a mi, i solem parlar d’això. Va fer la Transpirenaica fa uns anys, com jo. Bé, jo l’estic fent per etapes, amb la colla; va riure una mica quan l’hi vaig comentar, però almenys no em va fer cap comentari sorneguer.\nEl pitjor era quan taral·lejava les cançons, com ara.\n—Wir fahr’n fahr’n fahr’n auf der Autobahn, Wir fahr’n fahr’n fahr’n auf der Autobahn…\nAl final decideixo arriscar-me.\n—No és una mica repetitiva, aquesta música?\n—Que parla de l’autopista, de la monotonia del viatge. Precisament del que estem fent. Autobahn vol dir «autopista» en alemany.\n—I està en alemany perquè és una cançó de Kraftwerk, i el grup, al principi només cantava en alemany… Els pares de l’electrònica, saps? No em diguis que no…\n—Doncs no: ni idea.\n—Tampoc no et facis el setciències. No és el tipus de música que…\n—No a tots ens ha d’agradar la mateixa música.\n—Evidentment. Però no em diràs que la cançó no és adequada. Anem a tota velocitat per l’autopista, separats del món, quilòmetre rere quilòmetre sobre l’asfalt, amb tot de vorals, ponts, àrees de descans i senyals de trànsit que es repeteixen sense fi, sempre iguals.\n—Ja, però el paisatge canvia.\n—No tant. L’essència de l’autopista no és el paisatge que l’envolta, sinó la resta, el que es repeteix. De fet, Autobahn ho representa perfectament, perquè és una cançó-espiral, una mena de bucle infinit. «Conduïm, conduïm per l’autopista», diu a l’inici, i després ve la descripció: la vall, el gris de l’asfalt, la línia contínua, l’herba de la vora… I, després, el cotxe, i, a dins, algú engega la ràdio, que reprodueix la mateixa cançó: «conduïm per l’autopista…».\n—Doncs a mi em sembla una pallissa impressionant.\n—Si no t’agrada, només cal que vagis a Roanne pel teu compte…\n—Saps perfectament que no tinc carnet. No tinc alternativa.\n—Doncs llavors, ja ho saps…\n—Mira que ets desagradable.\n—Vas ser tu qui em va venir a buscar…\n—I què podia fer, si no? Els d’Etxerat(1) em van passar el teu telèfon, no hi ha ningú més en aquella presó. Per cert, a l’última reunió es va discutir sobre la situació política i l’ambient es va tensar força. Hi va venir un representant de Bildu, i la gent no estava per…\n—Ep, ep! Ja saps que no solc anar a aquestes reunions.\n—Però deus voler saber coses, oi?\n—Mira, jo vaig a la presó a visitar el meu cosí perquè és el meu cosí i no té gairebé ningú més. I prou. Les vostres mogudes no m’interessen gens. El meu cosí ja en té prou amb el que té.\n—Doncs no feu aquesta impressió, pel que discutiu cada cop que us veieu.\n—Em pensava que tenies millors coses a fer quan eres amb ton germà que escoltar el que diuen al locutori del costat…\n—Si no parléssiu tan alt… Per cert, ja s’ha acabat la cançó.\n—Doncs la tornem a posar.\n—Si vols canviar… He portat un parell de CD…\n—Quins? Aquests? Ni parlar-ne.\n—Si ni els has escoltat… Dóna’ls una oportunitat…\n—Els posen tota l’estona a Euskadi Gaztea.\n—Que escoltes Euskadi Gaztea?\n—Només quan vaig a l’Eroski. I et juro que amb això ja en tinc prou.\n—Ja que paguem la benzina a mitges, crec que seria just que jo també…\n—Doncs porta’t un mp3 amb la música que t’agrada i escolta-la amb els cascos. Per mi, cap problema.\n—És incòmode. I, a més, de seguida em ve mal de cap. Ja t’ho he dit algun cop.\n—Això és perquè no fas àpats saludables…\n—T’ho dic de debò. Amb una dieta com la que faig jo…\n—Això és per a pijos ecologistes…\nDe cop, l’Asier es queda en silenci durant uns segons, mirant fixament endavant. Durant uns instants he pensat que he aconseguit fer-lo callar, per primera vegada. Però tot seguit, com si hagués recordat alguna cosa, torna a parlar:\n—Què, encara no te n’has adonat, oi?\n—Adonar-me… de què?\n—Que ens estem repetint, que fa temps que estem amb el mateix. Que hem entrat en una mena de bucle.\n—Que estem així des del moment de l’accident.\n—Sí, quan hem xocat al revolt, prop d’Eyliac.\n—Però quan coi ha passat això?\n—La veritat és que no ho sé. Però pot haver sigut fa tres hores, o fa tres setmanes.\n—Vols que et digui què penso? Crec que estem morts.\nI que seguirem viatjant, no sé fins quan, per l’autopista, sense arribar mai a Roanne. Ni allà, ni enlloc.\nJo, esclar, em nego a creure’l. Allà mateix hi ha l’autopista, i el voral, i l’asfalt, i els senyals: avancem sense reduir la velocitat. I aquí, dins el cotxe, la música agressiva i repetitiva, «Aus dem Lautsprecher klingt es dann: Wir fahr’n fahr’n fahr’n auf der Autobahn, Wir fahr’n fahr’n fahr’n auf der Autobahn, Wir fahr’n fahr’n fahr’n auf der Autobahn…».\n—Collons, tio, em tens negre amb aquesta música. No podem escoltar alguna altra cosa? O la ràdio, almenys? I si la tanquem?\n(1) Etxerat: Associació de familiars i amics dels presos, exiliats i deportats polítics bascos.\nTraducció d’Ainara Munt Ojanguren i Maria Colera Intxausti\nFoto de l’autor: Albaro Anta\nEtiquetes : Ainara Munt Ojanguren, Iban Zaldua, Maria Colera Intxausti\n← Montse Pou\nMarina Porras →


La Culpa, de Joan Reig! — Joan Reig, nou disc i videoclip\nDescàrrega digital de l'àlbum\n+ El teu nom als crèdits del videoclip\n+ Figurant a l'escena del ball del videoclip\n+ 1 Entrada pel concert presentació del disc i videoclip (14 d'abril 2018, Casino de Constantí)\n+ Disc vinil LP 10 polzades dedicat\n+ Despeses enviament\n+ Logo patrocinador als crèdits del videoclip i difusió del patrocini a les xarxes socials del projecte.\nPack CONCERT A CASA\n+ Concert a casa (Catalunya). Transport inclós. Contactar per mail per acordar la data i la logística.\n+ 1 entrada al concert privat de Joan Reig amb un vermut (27 de gener de 2018, a Tarragona)\nContacta amb equiplaculpa@gmail.com\nEstic treballant en el projecte més íntim i personal que he fet mai. Per primera vegada trec un recull de cançons meves en un projecte en solitari, com a Joan Reig. Després de tants anys dedicant-me a la música, ara, resulta que sóc un "artista emergent"! Ja ho veieu, tu!\nHem fet un disc que volem editar en format vinil de 10 polzades amb sis cançons, m'agradaria molt que aquest disc anés acompanyat d'un videoclip de la cançó que obrirà el disc i, d'aquesta manera, les imatges acabaran d'arrodonir la història que us vull explicar.\nHe triat La culpa, una cançó que parla de retorns emocionals. El videoclip és un viatge per diferents moments de la vida del protagonista, des de la casa on es va criar fins al ball de festa major del poble.\nTothom que ha participat en aquest projecte, des dels músics, tècnics, fins a l'equip de rodatge obté, com és obvi, un retorn pel seu treball.\nMaria Roig, Tzeitel Puig i Joan Reig planificant la campanya.\nDe la mateixa manera ens agradaria que tots els que participeu en el mecenatge d'aquest projecte obtingueu "recompenses", des de figurar en els crèdits, sortir al rodatge o assistir a la presentació del disc.\nAquí t'explico quines són les recompenses especials per tu o per regalar a qui tu vulguis fer content! Tot acompanyat del meu més sincer agraïment!\nEl teu nom als crèdits del videoclip.\nLa descàrrega de l'àlbum en digital.\nPels primers que col·laborin els hem preparat una perla: un concert únic i íntim en un espai secret de Tarragona, amb un vermut, passarem una bona estona junts. Aneu vius perquè això és limitat, només 22 persones podreu gaudir del concert-vermut-privat que farem el dissabte 27 de gener de 2018 a les 12:30 h.\nVols aparèixer al videoclip? Fes de figurant a l'escena del ball. Una festa ambientada als anys 90! La data, encara per determinar, serà un dia de cap de setmana del febrer o març de 2018. Us informem del dia i hora tan bon punt ho quadrem amb músics, equip tècnic i artístic. Estigueu atents! Els 30 primers que s'apuntin vindran al rodatge. Ens veiem allà!\nUn vinil LP 10 polzades fet amb amor i dedicat al teu nom.\nVine al concert presentació del disc i del videoclip. El dia 14 d'abril de 2018, al vespre-nit, al Casino de Constantí.\nSi tens una empresa, organització o associació, també pots patrocinar el videoclip. El teu logo es veurà als crèdits del videoclip i a les xarxes socials del projecte farem difusió de la teva empresa com a patrocinadora del videoclip de Joan Reig.\nI un concert a casa? Amb amics? Amb la família? El Sergi i un servidor venim amb la guitarra i el caixó al menjador de casa teva (o al garaig, o al jardí...). Escriu-nos a equiplaculpa@gmail.com per acordar el dia i la logística.\nVeure vídeo de Sergi Esteve i Joan Reig assajant una versió de One too many mornings, de Bob Dylan\nMúsics que participen en l’enregistrament:\nBateria i percussió - Jimmy Piñol, Eric Sánchez, Òscar Ribera “Topata” i Joan Reig.\nGuitarres - Sergi Esteve, Pemi Rovirosa, David Muñoz “Gnaposs” i Sergi Sabaté.\nBaix - Dani Peña i Sergi Sabaté.\nPiano i orgue - Joan-Pau Chaves i Arecio Smith.\nVeus - Pemi Rovirosa, Maribel Torres i Joan Reig.\nSaxos - Roger Conesa i Iván Sáez.\nTrompetes - Josué Garcia i Francesc Xavier “Falset” Artiol.\nEquip de rodatge del videoclip:\nPixelmoreno Studio (pixelmoreno.com)\nMaria Roig (vimeo.com/mariaroigalsina)\nTzeitel Puig (tzeitel.wixsite.com/tzeitel)\nL'import recaptat gràcies a les vostres aportacions es destinarà al lloguer de material per rodar, l'atrezzo, el personal de l'equip tècnic i artístic, les despeses de producció i la postproducció del videoclip.\nSi aconseguim l'objectiu de la campanya, gravarem el videoclip del single La culpa, previst per la segona quinzena de febrer o la primera de març. Pels que us agafeu la recompensa Pack RODATGE, us informarem del dia a través d'aquest canal i les xarxes socials, estigueu atents!\nSom tan esplèndids, que alguna recompensa la donem abans d'hora, el mes de gener amb el concert-vermut-privat. Però el risc val la pena! Confiem que si donem, també rebem.\nLa altres recompenses es donaran tan bon punt l'àlbum estigui llest, els LP firmats i dedicats i el concert de presentació que es farà el mes d'abril. Tot plegat serà a la primavera del 2018.\nJoan Reig des d'una de les localitzacions del rodatge. Foto de ®Pixelmoreno\nMoltes gràcies, Santi. Ens ha quedat molt bon record del concert privat. De la bona música i el bon vi... en poden sortir moltes sorpreses. :)\nPer molts anys Joan. El concert privat va ser bellíssim. Amb una pare com el Joan Reig i una mare com les vinyes del Masroig sortirà una criatura Culpable!!! I...me la beurééé...\nMoltes gràcies, Ingrid! Ja falta menys! Ens veiem al rodatge, doncs! :)\nAmb ganes de poder gaudir d'aquest disc, que de ben segur serà un èxit. Ens veiem al rodatge! ;)\nÀnims crack!!!!!! Ja l'hi tens el peu al coll👏🏻👏🏻👏🏻👏🏻👏🏻\nDel lloc on t'ambientes..... Per la al costat d'on prens el cafè\nMoltes gràcies, Xavier!! La foto... una pista sobre què?\nJoaquim, moltes gràcies!!\nLa Foto ...... mmmmm, es una pista??\n#08 / La Culpa, de Joan Reig!\nJa fa gairebé una setmana que Joan Reig presentava el seu nou àlbum i el videoclip de La Culpa, dirigit per Maria Roig i Biel Capdevila.\nLa gira acaba de començar i el videoclip ja porta més de 2.000 visites! Compartim amb vosaltres La Culpa:\nLa Culpa, de Joan Reig\nJa estem enllestint les últimes recompenses: l'entrega dels vinils als mecenes que vau agafar aquest pack! Estem preparant els sobres mentre el Joan Reig escriu la dedicatòria al vostre vinil. Ben aviat, a les vostres bústies ;)\nJa fa més d'una setmana us enviàvem en primícia l'àlbum de Joan Reig en digital per a descarregar, ja l'heu escoltat? ;)\nEns veiem als concerts!\nJoan Reig i Equip La Culpa\nÚltimes hores, últims mecenes!\nJoan, ja tens el "bic" a punt?????\n#07 / Últimes hores, últims mecenes!\nFebruary 06, 2018 — 3 comments\nFamília, amics i companys,\nA poques hores de finalitzar amb la campanya, volem agraïr el patrocini de Fabroker Corredoria d'Assegurances.\nAmb més de 35 anys d'experiència, els mateixos que Joan Reig als escenaris, Fabroker és el núvol de les assegurances. Troba la teva visitant el seu web fabroker.eu o visita'ls a un dels seus punts de servei de Reus, Vilafranca i Tarragona.\n#06 / Moltes gràcies, a tu, per ser una part de *La Culpa*\nFebruary 06, 2018 — 6 comments\nHem arribat a l'objectiu gràcies a tu!\nJa és una realitat. Gravarem el videoclip La Culpa del nou disc de Joan Reig i el teu nom sortirà als crèdits. Fins ara hem sembrat i ben aviat, amb la primavera, començaran a arribar les recompenses. LPs, entrades de concerts, descàrregues del disc en digital... També ens posarem en contacte amb els mecenes del Pack RODATGE per informar-vos del dia que gravarem l'escena del ball.\nJoan Reig al Celler Masroig\nHem volgut oferir recompenses especials i cuidades. Com així ho fem amb els patrocinadors. Per això, estem tan il·lusionats amb el nou patrocinador, el Celler Masroig. Maridatge de vins i art, DO Montsant i Joan Reig.\nEl vi més genuí de la terra roja és el que millor acompanya el videoclip La Culpa. L'equip i el Joan Reig ja l'hem tastat! El 14 d'abril al Casino de Constantí, al concert presentació del disc i videoclip de Joan Reig, desvetllarem quin és aquest vi, de qui és La Culpa!\nMoltes gràcies, a tu, per ser una part de La Culpa :)\n#05 / El concert privat de Joan Reig va ser una delícia en tots els sentits\nVolem agrair a tothom que va venir dissabte passat al concert privat de Joan Reig pels mecenes.\nClica aquí per veure el vídeo que va fer Pixelmoreno d'aquell concert vermut.\nAmb quin bon gust de boca ens vam quedar!\nConcert de Joan Reig i Sergi Esteve\nEquip La Culpa\n#04 / Arriben les primeres recompenses!\nEn els propers dies contactarem amb els mecenes que vau agafar el pack Concert Privat del dissabte 27 de gener. Us informarem de l'hora i el lloc via mail, atents a la bústia! Joan Reig i Sergi Esteve faran un concert en directe mentre degustem un vermut gentilesa de la casa Yzaguirre. En tenim moltes ganes!\nVermouth Yzaguirre, patrocinadors del videoclip La culpa\nMolt contents d'anunciar-vos que Vermouth Yzaguirre és també patrocinador del videoclip de Joan Reig, gràcies!\nSi voleu ser patrocinadors del videoclip, teniu l'opció pack Patrocinador o escriviu-nos a equiplaculpa@gmail.com\nI a la vostra salut, avui sortim a fer un vermutet!\n#03 / Comencem la setmana amb força!\nUs recordem que, abans d'agafar el pack Un concert a casa, ens escriviu un correu a equiplaculpa@gmail.com per informar-vos dels requisits.\nJoan Reig a la SER Tarragona\nCom veieu a la foto... Joan Reig porta dies rodejat de micròfons i entrevistes als mitjans. Avui mateix, a les 17:20 h, Roger de Gràcia l'entrevista al programa Estat de Gràcia de Catalunya Ràdio.\nJoan Reig i Silvia Garcia a Tarragona Ràdio\nDe part de Joan Reig i l'equip culpable d'aquesta campanya, GRÀCIES. Estem il·lusionats amb la vostra resposta i esperem arribar a l'objectiu perquè ens poguem saludar al ball, al concert o a casa teva!\n#02 / Vols un concert a casa?\nArribarem a l'objectiu i gaudint de cada pas. Gràcies per les vostres aportacions!\nS'han esgotat les entrades del concert privat a un lloc secret de Tarragona... En vista de l'èxit, hem creat una nova recompensa.\nNOU *PACK CONCERT A CASA*\nUn concert a casa! Al jardí, al garaig, al menjador o al mas... Potser a una calçotada amb amics? O a un aniversari? Tens una idea de com t'agradaria? Parlem-ne: equiplaculpa@gmail.com\nEn aquest vídeo ens agafeu al Sergi Esteve i a un servidor assajant una de les cançons del nou disc, una versió de One too many mornings de Bob Dylan.\nJoan Reig i Sergi Esteve al local d'assaig\nA casa de qui anirem? :)\nUs estem molt agraïts.\nQuina resposta ens heu donat! Tan l'equip com jo, estem molt contents de comptar amb vosaltres per aquest projecte.\nEn una setmana ja hem aconseguit més del 30 % de l'objectiu. El videoclip ja queda una mica més aprop!\nGràcies i feliç nit de reis.\nPD: Us deixem amb un enllaç de la notícia sobre la campanya al TAC 12. Clica aquí.\nJa fa gairebé una setmana que Joan Reig presentava el seu nou… read more\nFamília, amics i companys, A poques hores de… read more\nHem arribat a l'objectiu gràcies a… read more


Tres curses de muntanya i una innovadora Ultra Trail a les Valls d’Ã€neu\nper Redacció - Fotografia: Diputació de Lleida 14/07/2014 00:00h\nTres curses de muntanya i una innovadora Ultra Trail a les Valls d’Ã€neu| Redacció - Fotografia: Diputació de Lleida\nLa Ultra Trail estarà acompanyada d’una oferta esportiva que inclou una cursa de resistència (44 quilòmetres i 2.550 metres de desnivell), una marxa popular (20 quilòmetres i 500 metres de desnivell) i una caminada popular de 2 quilòmetres. Entre les quatre opcions projectades, s’espera mig miler de participants.\nA la roda de premsa de presentació, que s’ha dut a terme a la Diputació de Lleida, hi han assistit el diputat i vicepresident del Patronat de Turisme, Gerard Sabarich; l’alcalde d’Esterri d’Àneu, Ramon Villuendas; el president de la Fundació Barcicas, Josep Castellarnau, i Ferran Lloret, d’Espot Esquí Club Valls d'Àneu. Sabarich ha destacat que “es tracta d’un esdeveniment molt important per a tot el territori per on passarà i des de la Diputació li donem suport per la seva vessant esportiva, social i econòmica. A més a més, tota aquesta activitat donarà un gran impuls al turisme i els comerços de la zona se’n veuran força beneficiats”.\nL’alcalde d’Esterri ha explicat que “des de l’Ajuntament continuem amb la nostra aposta decidida pel turisme actiu” alhora que ha titllat la carrera Ultra com “una de les més dures pel seu gran nivell tècnic”.


Pis en Venta a Santa Coloma - Finques 3 Cases -526\nMeravellós pis per comprar a Santa Coloma, a Andorra la Vella.\nEstà situat al centre de Santa Coloma, amb múltiples serveis en les proximitats i amb fàcil accés a la frontera d’Espanya. A pocs minuts amb cotxe es troba el Govern d’Andorra, la zona d’ambaixades, el centre financer del país i el principal eix comercial d’Andorra la Vella. Destacar també la proximitat que hi ha, ja que es pot anar a peu a les 4 escoles de la zona, a més escoles bressol.\nAquest habitatge de 104 m² està composta per un gran saló menjador; una cuina equipada tipus office amb barra de passa-plats i amb molt d’espai d’emmagatzematge i 1 sala de bugaderia.\nComplementa la distribució de la propietat 3 habitacions dobles amb armaris encastats, una d’elles tipus suite. 2 banys complets de disseny amb dutxa i banyera\nDisposa de calefacció elèctrica de baix consum i plaça de pàrquing i traster al mateix edifici.\nLa propietat està situada en un edifici de recent construcció d’estil modern amb òptimes comoditats, com ara l’aïllament termo-acústic i la fusteria interior de fusta xapada de roure.\nEl pis té molta lluminositat i des del balcó s’aprecia l’activitat del veïnat i boniques panoràmiques a les muntanyes de la vall d’Andorra la Vella.\nPropietat plena de confort i funcionalitat, a pocs minuts del centre de la ciutat.\nReferència TroboCasa: 82635\nRef immobiliària: 526